*Projekts*

LATVIJAS REPUBLIKAS MINISTRU KABINETS

2020. gada\_\_\_.\_\_\_\_\_\_\_\_\_ Noteikumi Nr.\_\_\_\_

Rīgā (prot. Nr.\_\_\_ \_\_\_.§)

**Grozījumi Ministru kabineta 2013. gada 16. jūlija noteikumos Nr. 404 „Prasības bērnu uzraudzības pakalpojuma sniedzējiem un bērnu uzraudzības pakalpojuma sniedzēju reģistrēšanas kārtība”**

Izdoti saskaņā ar

Bērnu tiesību aizsardzības likuma

50.3 panta ceturto daļu

Izdarīt Ministru kabineta 2013. gada 16. jūlija noteikumos Nr. 404 „Prasības bērnu uzraudzības pakalpojuma sniedzējiem un bērnu uzraudzības pakalpojuma sniedzēju reģistrēšanas kārtība” (Latvijas Vēstnesis, 2013, 154. nr.; 2019, 32. nr.) šādus grozījumus:

1. Svītrot 5. punkta otro teikumu.

2. Svītrot 7. punkta otro teikumu.

3. Izteikt 8. punktu šādā redakcijā:

„8. Pašvaldībai, kuras administratīvajā teritorijā tiek sniegts pakalpojums, ir tiesības izvērtēt pakalpojuma saturu, kvalitāti un pakalpojuma sniedzēja darbības atbilstību šajos noteikumos noteiktajām prasībām. Ja tiek konstatēta neatbilstība, atbilstoši kompetencei pašvaldība informē Valsts bērnu tiesību aizsardzības inspekciju, Valsts ugunsdzēsības un glābšanas dienestu, Veselības inspekciju, Pārtikas un veterināro dienestu, Izglītības kvalitātes valsts dienestu (turpmāk – dienests).”

4. Izteikt 9.3. apakšpunktu šādā redakcijā:

„9.3. personai ir apliecība par klātienē apgūtām prasmēm sniegt pirmo palīdzību, ja vien persona pieaugušo formālās izglītības programmas vai profesionālās pilnveides izglītības programmas ietvaros klātienē nav apguvusi pirmās palīdzības sniegšanu. Šī prasība neattiecas uz juridiskām personām, ja vismaz vienai no pakalpojuma sniegšanā iesaistītajām personām ir medicīniskā izglītība;”.

5. Papildināt 9.4. apakšpunkta ievaddaļu aiz vārda „klātienē” ar vārdiem „tostarp attālināti”.

6. Papildināt noteikumus ar 9.4.5. apakšpunktu šādā redakcijā:

„9.4.5. ir apguvusi Ministru kabineta noteikumos par pedagogiem nepieciešamo izglītību un profesionālo kvalifikāciju un pedagogu profesionālās kompetences pilnveides kārtību minēto pedagogu profesionālās kompetences pilnveides programmu vismaz 72 stundu apjomā, iegūstot sertifikātu pedagoģijā, speciālajā izglītībā vai pirmsskolas saturā un didaktikā.”

7. Papildināt 13. punktu ar otro teikumu šādā redakcijā:

„Izglītības iestāžu reģistrā reģistrētas izglītības iestādes, kas īsteno pirmsskolas izglītības programmas vai bērnu interešu izglītības programmas (turpmāk – izglītības iestādes), īslaicīga pakalpojumā sniegšanā iesaistītā persona drīkst vienlaikus uzraudzīt ne vairāk kā 25 bērnus.”

8. Aizstāt 16. punktā vārdus „Izglītības kvalitātes valsts dienests (turpmāk – dienests)” ar vārdu „dienests”.

9. Papildināt noteikumus ar 17.1 punktu šādā redakcijā:

„17.1 Izglītības iestādes reģistrācijai reģistrā izdara atbilstošu atzīmi Valsts izglītības informācijas sistēmā, neiesniedzot šo noteikumu 17.punktā minēto iesniegumu. Šajā gadījumā dienests, pieņemot šo noteikumu 19.punktā minēto lēmumu, nepiešķir izglītības iestādēm šo noteikumu 19.1. apakšpunktā minēto reģistrācijas numuru. Reģistrā reģistrētām izglītības iestādēm jāatbilst šo noteikumu 9., 10., 13. un 14. punktā noteiktajām prasībām.”

10. Izteikt 19. un 20. punktu šādā redakcijā:

„19. Mēneša laikā pēc iesnieguma saņemšanas dienesta atbildīgā amatpersona pieņem lēmumu:

19.1. par pakalpojuma sniedzēja reģistrēšanu, piešķirot pakalpojuma sniedzējam reģistrācijas numuru;

19.2. par atteikumu reģistrēt pakalpojuma sniedzēju.

20. Šo noteikumu 19.1. apakšpunktā minētā lēmuma pieņemšanai tiek piemērots Brīvas pakalpojumu sniegšanas likumā minētais noklusējums. Dienests ievada reģistrācijas numuru reģistrā Valsts izglītības informācijas sistēmā, piešķirot informācijai publiskas ticamības statusu.”

11. Izteikt 20.1 6. apakšpunktu šādā redakcijā:

„20.1 6. pakalpojuma sniegšanas forma: īslaicīga vai pilna laika;”.

12. Izteikt 20.2 7. apakšpunktu šādā redakcijā:

„20.2 7. pakalpojuma sniegšanas forma: īslaicīga vai pilna laika;”.

13. Izteikt 20.4 punktu šādā redakcijā:

„20.4 Šo noteikumu 20.1 1., 20.1 3., 20.1 6., 20.1 9., 20.110., 20.2 1., 20.2 2., 20.2 3., 20.2 7. un 20.3 1. apakšpunktā minētās ziņas ir publiski pieejamas. Šo noteikumu 20.1 5. un 20.2 6. apakšpunktā minētās ziņas tiek publicētas pēc pakalpojuma sniedzēja piekrišanas.”

14. Papildināt noteikumus ar 23.7. un 23.8. apakšpunktu šādā redakcijā:

„23.7. pakalpojuma sniedzējs (fiziska persona) trīs mēnešu laikā normatīvajos aktos noteiktajā kārtībā nav aktualizējis informāciju Valsts ieņēmumu dienestā par saimnieciskās darbības veikšanu;

23.8. pakalpojuma sniedzējs (izglītības iestāde) pārtraucis pirmsskolas izglītības vai interešu izglītības programmu īstenošanu.”

15. Papildināt noteikumus ar 23.1 punktu šādā redakcijā:

„23.1 Šo noteikumu 23.6., 23.7. un 23.8. apakšpunktā noteiktajā gadījumā dienests negatavo rakstveida lēmumu, bet ievada attiecīgu ierakstu reģistrā par pakalpojuma sniedzēja izslēgšanu.”

16. Papildināt noteikumus ar 25.1 punktu šādā redakcijā:

„25.1 Šo noteikumu 17.1 punkts stājas spēkā pēc attiecīgās funkcionalitātes izstrādes Valsts izglītības informācijas sistēmā.”

Ministru prezidents A. K. Kariņš

Izglītības un zinātnes ministre I. Šuplinska

Iesniedzējs:

Izglītības un zinātnes ministre I. Šuplinska

Vizē:

Valsts sekretāre L. Lejiņa